Michal Eliáš

náhľad|Podujatie Matice slovenskej venované 90. výročiu narodenia Michala Eliáš vo Výborovni Matice slovenskej, ktorého sa zúčastnili aj jeho bývalí kolegovia a rodina
PhDr. Michal Eliáš, CSc. (* 19. september 1934, Velčice – † 2. apríl 2018, Martin) bol slovenský literárny vedec, kultúrny historik, archivár, editor a pedagóg.

 Biografia  
Jedenásťročnú strednú školu absolvoval v Zlatých Moravciach, Vysokú školu pedagogickú absolvoval v Bratislave (19541958). Následne pracoval ako stredoškolský profesor v Komárne (19581961) a ako asistent na Pedagogickej fakulte v Nitre (19611965). Prednášal tu o staršej slovenskej literatúre. Od roku 1965 bol pracovníkom Matice slovenskej v Martine, neskôr zastával funkciu riaditeľa literárno-múzejného oddelenia. Venoval sa najmä výskumu staršej slovenskej literatúry. V roku 1970 obhájil kandidátsku dizertačnú prácu a získal titul kandidáta vied (CSc.), v roku 1971 získal aj titul doktora filozofie (PhDr.) vo vednom odbore teória a dejiny slovenskej literatúry.PÁSTOROVÁ, Eva: Michal Eliáš (19. 9. 1934 - 2. 4. 2018). In: Literárny archív č. 41. Martin 2018, s. 117.

Jeho výskumná oblasť zasahuje staršiu slovenskú literatúru, národné dejiny, dejiny Matice slovenskej i slovanských Matíc. Vydal pramenné dokumenty neznámych autorov, Benického Slovenské verše z roku 1962, Ignatyho Vojaka v poli, žartovný slovník slovenských miest a obcí Abeceda zlata, Kratochvíľne historiky – zo starého slovenského humoru, cestopisy štúrovcov Púť po otčine a Cesty štúrovcov. Na vydanie pripravil Listy Jána Francisciho, Škultétyho štúdie, dokumenty memorandového zhromaždenia Z prameňov národa, súbor obrazov Významné osobnosti národných dejín a Slávni Slováci. Zostavil a vydal publikácie z dejín Martina, rodnej obce a kúpeľov Bojnice.

V roku 2024 si Michala Eliáša pripomenula Matica slovenská pri príležitosti 90. výročia narodenia. Špeciálne Slovanský odbor Matice si Eliáša pripomenul aj preto, že inšpiroval k prvým kongresom slovanských matíc.V poradí IV. kongres matíc a inštitúcií slovanských národov v Martine, ktorý zasadá 4. – 6. júna 2019, venovala Matica storočniciam významných dejinných pohybov, osobitne 100. výročiu obnovenia činnosti Matice slovenskej v roku 1919, ako aj pamiatke Memoranda národa slovenského zo 6. – 7. júna 1861. I. európsky kongres matíc slovanských národov sa konal 26. – 28. marca 2007 v Martine, II. európsky kongres matíc slovanských národov sa konal 31. júla – 3. augusta 2013 tiež v Martine a III. kongres slovanských matíc v Ľubľane (Slovinsko), 4. februára 2014. Prvé dva kongresy navrhol osobne, no Matica po jeho smrti v tejto tradícii pokračuje. V tomto kontexte sa stala významná kniha Matice slovanských národov z roku 1996, ktorá prispela k vzájomnému poznávaniu jednotlivých slovanských Matíc.

 Dielo 
 Adam František Kollár. Martin : Matica slovenská, 1968.
 Slavica v Literárnom archíve Matice slovenskej v Martine. Martin : Matica slovenská, 1968.
 Národná svetlica : výber dokumentov k dejinám Matice slovenskej. Martin : Matica slovenská, 1988 [Spoluautor: Vojtech Šarluška].
 Prvá Slovenská národná rada. Bratislava, 1998 [Spoluautor: Dušan Škvarna].
 Matica slovenská : dejiny a prítomnosť. Martin : Matica slovenská 2003 [spoluautor: Tomáš Winkler a kol.].
 Zlatá kniha Matice slovenskej. Martin : Matica slovenská, 2008 [Spoluautor: Štefan Haviar].
 Kde mŕtvi žijú a nemí hovoria : Archívne rarity. Martin : Matica slovenská a Slovenská národná knižnica, 2012.

 Referencie 

 Iné projekty 

 Externé odkazy 


Kategória:Slovenskí literárni vedci
Kategória:Slovenskí literárni historici
Kategória:Slovenskí vysokoškolskí pedagógovia
Kategória:Pracovníci Matice slovenskej
Kategória:Osobnosti z Velčíc